รมว. คลังเปิดงานพัฒนาตลาดทุนโดยมีตลาดหลักทรัพย์เป็นเจ้าภาพ
สมหมาย ภาษี รัฐมนตรีว่าการกระทรวงการคลัง พร้อมผู้บริหารระดับสูงขององค์การสหประชาชาติ กล่าวเปิดงาน “SSE Regional Dialogue: South East Asia” ซึ่งจัดขึ้นครั้งแรกในเอเชียโดยตลาดหลักทรัพย์แห่งประเทศไทยเป็นเจ้าภาพ
20 พ.ค. 2558


สมหมาย ภาษี  รัฐมนตรีว่าการกระทรวงการคลัง พร้อมผู้บริหารระดับสูงขององค์การสหประชาชาติ กล่าวเปิดงาน “SSE Regional Dialogue: South East Asia” ซึ่งจัดขึ้นครั้งแรกในเอเชียโดยตลาดหลักทรัพย์แห่งประเทศไทยเป็นเจ้าภาพ มีผู้บริหารระดับสูงตลาดทุน
นำโดย เกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย รพี สุจริตกุล เลขาธิการ สำนักงาน ก.ล.ต. และผู้บริหารตลาดทุนในภูมิภาค ร่วมหารือแนวทางพัฒนาตลาดทุนเพื่อการเติบโตอย่างยั่งยืน โดยมีผู้ร่วมประชุมกว่า 150 รายจาก 13 ประเทศ
 งาน “SSE Regional Dialogue: South East Asia” เป็นการดำเนินงานต่อเนื่องจากการที่ตลาดหลักทรัพย์ฯ เข้าร่วมโครงการ UN Sustainable Stock Exchanges Initiative เมื่อเดือน ก.ค. 2557 เพื่อตอกย้ำทิศทางของตลาดหลักทรัพย์ฯ ในการก้าวสู่ทศวรรษที่ 5 ด้วยการพัฒนาตลาดทุนและสังคมไทยสู่การเติบโตอย่างยั่งยืน
 